Ja! Skadelidte opfylder traditionelt lovens kriterium om at være ”syg” når skadelidte er sygemeldt fra sit arbejde. Pensionister, studerende og arbejdsløse har dog ikke altid et arbejde eller et studie, som de kan sygemelde sig fra. Dette betyder dog ikke, at pensionister, arbejdsløse eller studerende er afskåret fra at modtage erstatning for svie og smerte. I dette tilfælde må kravet om sygdom tages mere bogstaveligt. Der gælder udover lovens krav, om at skadelidte skal være syg, også et krav om, at skadelidte er underlagt lægelig behandling. Dette kan være i form af behandling på sygehus, genoptræning, fysioterapi mv. Den studerende, pensionisten eller den arbejdsløse skal således ud over at være syg, også være underlagt lægelig behandling, før denne kan modtage erstatning for svie og smerte.